Na temelju 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br.26/15) i članka 20. Pravilnika o financiranju javnih potreba Općine Gračac („Službeni glasnik Općine Gračac“, br. 5/15 i 1/16), Jedinstveni upravni odjel, objavljuje

**Javni natječaj za financiranje programa javnih potreba u sportu Općine Gračac u 2018. godini**

1. Općina Gračacpoziva udruge u sa sjedištem na području Općine Gračac, čiji su ciljevi i djelatnost usmjereni ka zadovoljenju javnih potreba građana Općine Gračac u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu da se prijave na financijsku podršku programima koji doprinose razvoju sporta na području Općine Gračac.
2. Svaka udruga u okviru ovog natječaja može prijaviti i ugovoriti provedbu najviše jednog (1) programa ili aktivnosti koje će se provoditi na području Općine Gračac tijekom 2018. godine i to naročito:
* poticanje djece i mladih na bavljenje amaterskim i profesionalnim sportom
* treninzi i natjecanja na turnirima,
* putni troškovi (prijevoz na natjecanja)
* troškovi naknade provoditeljima programa
* oprema za treniranje
* promidžba sporta
* zdravstvena zaštita sportaša.
1. Ukupno planirana vrijednost Natječaja je 23.025,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 11.500,00 kuna, a najveći iznos po pojedinom programu je 23.025,00 kuna.

1. Javni natječaj traje 30 dana od dana objave, odnosno do **12. rujna 2018. godine.**
2. Uvjeti koje udruge i ostale organizacije civilnog društva moraju zadovoljiti za dodjelu sredstava za financiranje prijavljenih programa su sljedeći:
* Udruga mora biti upisana u Registar udruga (navesti broj iz Registra udruga)
* Udruga mora biti programski usmjerena na rad u području sporta, što je razvidno iz ciljeva i popisa djelatnosti u statutu udruge (vidljivo u ispisu iz Registra udruga), a program provodi na području Općine Gračac,
* Udruga mora biti upisana u Registar neprofitnih organizacija i voditi transparentno financijsko poslovanje u skladu s propisima o računovodstvu neprofitnih organizacija (navesti broj iz Registra neprofitnih organizacija Ministarstva financija) i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora,
* Udruga mora ispuniti sve ugovorne obveze prema Općini Gračac (Općina sama provjerava ovaj uvjet),
* Udruga ne smije imati javno dugovanje (dostaviti Potvrdu Ministarstva financija/Porezne uprave o stanju javnog dugovanja za prijavitelja iz koje je vidljivo da udruga nema duga).
1. Prije potpisa ugovora udruga će morati priložiti dokaze da se protiv odgovorne osobe u udruzi ne vodi kazneni postupak.
2. Prijave na Natječaj se podnose na propisanim obrascima, ispunjenima na računalu koji su zajedno s Uputama za prijavitelje dostupni na mrežnim stranicama Općine Gračac, [www.gracac.hr](http://www.gracac.hr) .

Prijavu na Natječaj treba dostaviti u zatvorenoj omotnici, preporučeno poštom ili u pisarnicu, s naznakom **„NE OTVARAJ – ZA JAVNI NATJEČAJ ZA FINANCIRANJE PROGRAMA JAVNIH POTREBA U SPORTU OPĆINE GRAČAC U 2018. GODINI“**  na adresu:

**OPĆINA GRAČAC**

**PARK SV. JURJA 1**

**23440 GRAČAC**

**- za Povjerenstvo-**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za financiranje programa javnih potreba u sportu Općine Gračac u 2018. godinu.

Razmatrat će se samo pravodobno pristigle prijave, te koje u cijelosti zadovoljavaju propisane uvjete Javnog natječaja.

1. Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: juo.gracac@zd.t-com.hr

**KLASA: 402-07/18-01/42**

**URBROJ: 2198/31-03-18-1**

**Gračac, 13. kolovoza 2018. godine**

 **Pročelnica:**

 **Bojana Fumić, mag.iur.**